pythainlp/thai_wikipedia_clean_20230101 huggingface dataset:
วัดเกาะแก้วมีความเกี่ยวเนื่องกับสมเด็จพระเจ้ากรุงธนบุรี คือเคยเป็นที่ตั้งค่ายของกองทัพไทยค่ายหนึ่งใน 9 ค่าย ในสมัยอยุธยาวัดเกาะแก้วคงจะเป็นท่าเรือจ้างสำหรับประชาชนพลเมืองข้ามฟากไปมาเป็นประจำ และคงจะเป็นวัดที่มีชื่อเสียง หรือมีความสำคัญอีกวัดหนึ่ง
โบราณวัตถที่คงหลงเหลืออยู่คือ เจดีย์และพระพุทธรูปเนื้อสำริดอายุกว่า 300 ปี
วัดจอมแจ้ง (จังหวัดแม่ฮ่องสอน)
วัดจอมแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สะเรียง อำเภอแม่สะเรียง จังหวัดแม่ฮ่องสอน ตรงทางเข้าเมืองอำเภอแม่สะเรียง ใกล้กับพิพิธภัณฑ์อำเภอแม่สะเรียง ซึ่งอยู่ติดริมถนนเส้นทางหลวงหมายเลข 108 (เชียงใหม่-แม่สะเรียง-แม่ฮ่องสอน) ที่ดินตั้งวัดมีเนื้อที่ 15 ไร่ 56 ตารางวา บริเวณโดยรอบของวัดมีจุดชมวิว มองไปทางด้านทิศตะวันออกจะเห็นภาพทุ่งนาและบ้านเรือนของชาวอำเภอแม่สะเรียง
วัดจอมแจ้ง หรือ วัดพระธาตุจอมแจ้ง ตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 วัดมีพระธาตุจอมแจ้ง ประดิษฐานพระบรมสารีริกธาตุขององค์สมเด็จพระสัมมาสัมพุทธเจ้า ซึ่งได้แก่ พระเกศาธาตุ ตามตำนานเล่าว่าสร้างโดยพระฤๅษีสี่พี่น้อง ประมาณ พ.ศ. 1000 เพื่อที่จะให้คนชาวเมืองยวมได้มากราบไหว้สักการบูชา ส่วนภายนอกเป็นที่ตั้งของพระธาตุจอมแจ้ง บริเวณฐานด้านล่างของพระธาตุจอมแจ้งมีหลักศิลาประทับรอยมือของต๊ะ หรือครูบาเจ้าชัยวงศา อุโบสถของวัดมีรูปแบบศิลปะล้านนา ภายในมีพระพุทธรูปและพระประธานและยังมีรูปจำลองของพระเจ้าสิทธัตถะตั้งอยู่บริเวณหน้าพระประธาน ทรงเครื่องกษัตริย์ จิตรกรรมฝาผนังในอุโบสถเขียนเรื่องราวพระเวสสันดรชาดกและภาพพุทธประวัติเขียนประดับไว้โดยรอบ ภายนอก
ธันวา ราศีธนู
ธันวา กวีศิลปะ เป็นที่รู้จักในชื่อ ธันวา ราศีธนู (9 ธันวาคม พ.ศ. 2513 – 7 กันยายน พ.ศ. 2564) เป็นนักร้องลูกทุ่งและเพื่อชีวิตชายชาวไทย และเป็นศิลปินในสังกัดอาร์สยาม มีผลงานเป็นที่รู้จัก เช่น "ไก่ตาฟาง", "กิ้งก่าทอง", "กบเฒ่า" และ "11 ร.ด." เป็นต้น
ธันวาเกิดเมื่อวันที่ 9 ธันวาคม พ.ศ. 2513 ที่อำเภอศรีบุญเรือง จังหวัดอุดรธานี (ปัจจุบันขึ้นกับจังหวัดหนองบัวลำภู) เขาเป็นคนสุดท้องจากพี่น้องทั้งหมด 3 คน มารดาเสียชีวิตด้วยโรคมะเร็ง เป็นเหตุให้เขาจบการศึกษาแค่ชั้นประถมศึกษาปีที่ 6 และไม่มีโอกาสได้ศึกษาต่อในระดับที่สูงขึ้นไป เขาจึงไปทำงานเป็นเด็กท้ายรถสายศรีบุญเรือง - ขอนแก่น เป็นเวลา 2 ปี ต่อมาบิดามีภรรยาใหม่ เขาและพี่น้องได้ย้ายไปอาศัยอยู่จังหวัดเพชรบูรณ์ตามบิดา แต่เขาไม่สามารถเข้ากับครอบครัวใหม่ของบิดาได้ เขาจึงตัดสินใจเข้าสู่กรุงเทพมหานครเพื่อสู้ชีวิตและเดินตามความฝัน เขาไปทำงานเป็นลูกจ้างทั่วไป จนกระทั่งเขาได้พบกับเพื่อนเก่าที่เคยเป็นนักดนตรี เขาและเพื่อนจึงร่วมก่อตั้งวงทานตะวันขึ้นมา เมื่อเวลาผ่านไป สมาชิกวงต่างแยกย้ายกันไป ส่วนเขานั้นยังคงเดินตามฝันในฐานะอาชีพนักร้องและนักดนตรี
เขาออกผลงานสตูดิโออัลบั้มถึง 3 ชุด โดยใน พ.ศ. 2544 เขาได้ออกอัลบั้มชุด "แผ่ราศี" มีเพลง "หัวอกแม่" ที่บอกเล่าเรื่องราวเกี่ยวกับมารดาของเขา หลังจากนั้นใน พ.ศ. 2545 เขาได้ออกอัลบั้ม "นักสู้ของแม่" และ พ.ศ. 2547 ได้ออกอัลบั้ม "วันที่ฉันรอ" จัดจำหน่ายโดยไลท์มีเดียบางกอก
พ.ศ. 2549 เขาประสบความสำเร็จจากผลงานเพลง "ไก่ตาฟาง" โดยได้รับความนิยมจากทางภาคใต้มาก่อน จนกระทั่งสถานีวิทยุลูกทุ่งมหานครได้เปิดเพลงดังกล่าว ทำให้เพลงของเขาเป็นที่รู้จักไปทั่วประเทศรวมถึงประเทศเพื่อนบ้าน
ต่อมาเขาได้เป็นศิลปินสังกัดอาร์สยาม มีผลงานเพลงเป็นที่รู้จักเป็นจำนวนมาก อาทิ "กิ้งก่าทอง", "ฉันไม่ใช่ยกทรง", "ลาโง่", "กบเฒ่า", "ปลาไหล", "11 ร.ด.", "ควาย" เป็นต้น นอกจากนี้ เขาได้ร่วมมือกับพี่สาวเปิดธุรกิจเย็นตาโฟที่จังหวัดปทุมธานีเมื่อ พ.ศ. 2560
ในเดือนสิงหาคม พ.ศ. 2564 เขาติดเชื้อโรคโควิด-19 และเสียชีวิตในวันที่ 7 กันยายน พ.ศ. 2564 เวลา 23:00 น. ที่ โรงพยาบาลคามิลเลียน กรุงเทพมหานคร สิริอายุได้ 50 ปี โดยการเสียชีวิตของเขานั้นมีคนในวงการรวมถึงแฟนเพลงร่วมแสดงความอาลัยเป็นจำนวนมาก เช่น บ่าววี, ภัควรรธน์ ลีละเมฆินทร์ มีพิธีฌาปนกิจศพในวันเดียวกันที่วัดท่าซุงทักษินาราม อำเภอบางไทร จังหวัดพระนครศรีอยุธยา
องค์การบริหารส่วนตำบลท่าพญา
องค์การบริหารส่วนตำบลท่าพญา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลท่าพยา ในอำเภอปากพนัง จังหวัดนครศรีธรรมราช เดิมมีฐานะเป็นสภาตำบลท่าพยาใน พ.ศ. 2517 ก่อนที่จะยกฐานะเป็นองค์การบริหารส่วนตำบลท่าพยาในวันที่ 30 มกราคม พ.ศ. 2539 ปัจจุบันเขตองค์การบริหารส่วนตำบลท่าพญามีประชากร 4,646 คน
พื้นที่องค์การบริหารส่วนตำบลท่าพญาประกอบไปด้วย 10 หมู่บ้านในตำบลท่าพยา อนึ่งชื่อขององค์การบริหารส่วนตำบลท่าพญา เดิมสะกดตามชื่อตำบล คือ "องค์การบริหารส่วนตำบลท่าพยา" ต่อมาได้เปลี่ยนเป็น "องค์การบริหารส่วนตำบลท่าพญา" เพื่อให้สะกดถูกต้องตามพจนานุกรมฉบับราชบัณฑิตยสถาน ส่วนชื่อ "ตำบลท่าพยา" ยังสะกดตามประวัติศาสตร์ของพื้นที่ตำบลเดิม ซึ่งกร่อนมาจากคำว่า "ตำบลท่าพระยา" ในตอนแรกตั้งตำบล ในสมัยพระเจ้ากรุงธนบุรีหรือพระเจ้าตากสินมหาราช เมื่อครั้งยกทัพไปตีเมืองไทรบุรี ในพ.ศ.ใดไม่ทราบแน่ชัด เล่ากันว่าพระเจ้ากรุงธนบุรีได้ยกทัพมาถึงที่นี่ ข้าราชการบริพารเมืองนครศรีธรรมราชมาคอยถ้าทัพของพระเจ้าตากสินมหาราชที่ปากทางนี้ จึงเรียกบริเวณนี้ว่า “ท่าพระยา” แล้วจึงกลายมาเป็น “ท่าพยา” ในภายหลัง ก่อนหน้านี้จะเรียกว่า “ท่าถ้าพระยา” แต่คนภาคใต้จะเรียกภาษาถิ่นว่า “ท่าพยา” และยังสะกดเป็น "ตำบลท่าพยา" จนถึงปัจจุบัน มีพื้นที่รับผิดชอบ 19.45 ตารางกิโลเมตร หรือคิดเป็นพื้นที่ 12,156.25 ไร่
ทอมัส ดิเลนีย์
ทอมัส ยอเซฟ ดิเลนีย์ (; เกิด 3 กันยายน ค.ศ. 1991) เป็นนักฟุตบอลชาวเดนมาร์ก ปัจจุบันลงเล่นในตำแหน่งกองกลางตัวรับให้แก่เซบิยา สโมสรในลาลิกา และทีมชาติเดนมาร์ก
ดิเลนีย์ เริ่มต้นอาชีพของเขากับโคเปนเฮเกน โดยลงเล่นมากถึง 249 นัดและทำ 24 ประตู ช่วยให้ทีมชนะเลิศเดนิชซูเปอร์ลีกา 5 สมัย และเดนิสคัพ 4 สมัย หลังขากนั้นเขาย้ายไปประเทศเยอรมนี กับแวร์เดอร์เบรเมิน และโบรุซีอาดอร์ทมุนด์ เขาลงเล่น 107 นัดในบุนเดิสลีกา ก่อนที่จะย้ายไปเซบิยาในปี ค.ศ. 2021 ด้วยค่าตัว 6 ล้านยูโร
ดิดลนีย์ เริ่มต้นลงเล่นให้กับทีมชาติเดนมาร์กชุดใหญ่ ตั้งแต่ปี ค.ศ. 2013 เขาเป็นส่วนหนึ่งของทีมในการแข่งขันฟุตบอลโลก 2018 และการผ่านเข้าสู่รอบรองชนะเลิศฟุตบอลชิงแชมป์แห่งชาติยุโรป 2020
ดิเลนีย์ลงเล่นให้แก่ทีมชาติเดนมาร์กรุ่นอายุไม่เกิน 18 ปีครั้งแรกในเดือนตุลาคม ค.ศ. 2008 เขาลงเล่นให้แก่ทีมชาติชุดนี้สามนัดและลงเล่นให้แก่ทีมชาติรุ่นอายุไม่เกิน 19 ปีอีก 11 นัด
วันที่ 11 สิงหาคม ค.ศ. 2010 เขาลงเล่นนัดแรกให้แก่ทีมชาติเดนมาร์กรุ่นอายุไม่เกิน 21 ปีในเกมกระชับมิตรที่พบกับอิตาลี
ดิเลนีย์ลงเล่นนัดแรกให้แก่ทีมชาติชุดใหญ่ครั้งแรกเมื่อวันที่ 15 ตุลาคม ค.ศ. 2013 ในฟุตบอลโลก 2014 รอบคัดเลือกที่พบกับมอลตา
เดือนมิถุนายน ค.ศ. 2018 เขามีชื่อติดทีมชาติชุดลุยศึกฟุตบอลโลก 2018 ที่รัสเซีย
ดิเลนีย์ตาบอดสีเขียว-แดง
โคเปนเฮเกน
เดวี กลาสเซิน
เดวี กลาสเซิน (เกิด 21 กุมภาพันธ์ ค.ศ. 1993) เป็นนักฟุตบอลชาวดัตช์ที่เล่นในตำแหน่งกองกลางให้แก่อายักซ์ในเอเรอดีวีซีและทีมชาติเนเธอร์แลนด์
วันที่ 5 มีนาคม ค.ศ. 2014 กลาสเซินลงเล่นนัดแรกให้แก่ทีมชาติเนเธอร์แลนด์ชุดใหญ่ภายใต้การคุมทีมของลูวี ฟัน คาลในเกมกระชับมิตรที่พบกับฝรั่งเศสที่สตาดเดอฟร็องส์ในปารีส เขาถูกเปลี่ยนตัวลงเล่นในนาทีที่ 72 แทนที่เวสลีย์ สไนเดอร์ ซึ่งนัดนั้น เนเธอร์แลนด์เป็นฝ่ายแพ้ไป 2–0 อย่างไรก็ตาม กลาสเซินกลายเป็นผู้เล่นคนที่ 100 ที่ได้ลงเล่นนัดแรกให้แก่ทีมชาติเนเธอร์แลนด์ในขณะที่ลงเล่นในระดับสโมสรให้แก่อายักซ์
วันที่ 31 มีนาคม ค.ศ. 2015 เขาทำประตูในนามทีมชาติ ช่วยให้ทีมเอาชนะสเปนในเกมกระชับมิตร 2–0
อายักซ์
คณะกรรมการโอลิมปิกโมร็อกโก
คณะกรรมการโอลิมปิกโมร็อกโก (; ; อักษรย่อ CNOM, รหัสไอโอซี: MAR) เป็นคณะกรรมการโอลิมปิกแห่งชาติที่เป็นตัวแทนของประเทศโมร็อกโกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2502 มีสำนักงานใหญ่ตั้งอยู่ที่ประเทศโมร็อกโก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโมร็อกโกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
หยาง ต้ง
หยาง ต้ง (; 604–619) เป็นที่รู้จักในประวัติศาสตร์ดั้งเดิมในพระนาม กษัตริย์แห่งเยฺว่ (越王) หรือ พระนามจีน หฺวางไท่จู่ (皇泰主), พระนามหลังสวรรคต (ถวายโดยหวัง ซื่อชง) จักรพรรดิกง (恭皇帝) พระนามเดิม เหรินจิ่น (仁謹) เป็นจักรพรรดิของจีนสมัยราชวงศ์สุย ระหว่างเกิดความวุ่นวายที่แผ่ไปทั่วอาณาจักรสุยในช่วงปลายประวัติศาสตร์ราชวงศ์ จักรพรรดิสุยหยางพระอัยกาของพระองค์ ปล่อยให้พระองค์ดูแลเมืองหลวงทางตะวันออก ลั่วหยาง และหลังจากที่จักรพรรดิสุยหยางถูกปลงพระชนม์โดยนายพลอวี้เหวินฮั่วจี๋ในปีค.ศ. 618 ขุนนางราชวงศ์สุยในลั่วหยางประกาศให้หยาง ตง เป็นจักรพรรดิ อย่างไรก็ตาม ในไม่ช้าหนึ่งในขุนนางเหล่านั้น หวัง ซื่อชง ก็ได้ยึดอำนาจ และในปีค.ศ. 619 หยาง ตง ได้สละราชบัลลังก์แก่เขา สิ้นสุดราชวงศ์สุย ในไม่ช้าพระองค์ก็ถูกปลงพระชนม์ตามคำสั่งของหวัง ซื่อชง
แอร์ดรอป (แอปเปิล)
แอร์ดรอป  เป็นบริการเฉพาะกิจที่เป็นกรรมสิทธิ์ในระบบปฏิบัติการไอโอเอสและแมคโอเอสของแอปเปิลอิงค์ ซึ่งเปิดตัวใน Mac OS X Lion (Mac OS X 10.7) และไอโอเอส 7 โดยสามารถถ่ายโอนไฟล์ระหว่างคอมพิวเตอร์แมคอินทอชที่รองรับและอุปกรณ์ไอโอเอส ซึ่งหมายถึงการสื่อสารไร้สายระยะใกล้
ก่อนหน้า OS X Yosemite (OS X 10.10) และภายใต้ OS X Lion, Mountain Lion และ Mavericks (OS X 10.7–10.9 ตามลำดับ) โปรโตคอลแอร์ดรอปในแมคโอเอสแตกต่างจากโปรโตคอลแอร์ดรอปของไอโอเอส ดังนั้นทั้งสองจึงไม่สามารถทำงานร่วมกันได้ OS X Yosemite และรุ่นที่ใหม่กว่ารองรับโปรโตคอลแอร์ดรอปของไอโอเอส ซึ่งใช้สำหรับการถ่ายโอนระหว่างแมคและอุปกรณ์ไอโอเอส ตลอดจนระหว่างคอมพิวเตอร์แมคสองเครื่องในรุ่นปี ค.ศ. 2012 หรือใหม่กว่า และใช้ทั้ง Wi-Fi และบลูทูธ โหมดดั้งเดิมสำหรับโปรโตคอลแอร์ดรอปรุ่นเก่า (ซึ่งใช้ Wi-Fi เท่านั้น) ระหว่างคอมพิวเตอร์แมครุ่นปี 2012 หรือเก่ากว่า (หรือคอมพิวเตอร์ที่ใช้ OS X Lion ผ่าน OS X Mavericks) และคอมพิวเตอร์แมคเครื่องอื่นก็สามารถใช้ได้จนถึง macOS Mojave
แอฟเปิลเปิดเผยว่าไม่จำกัดขนาดของไฟล์ที่แอร์ดรอปสามารถถ่ายโอนได้
ความปลอดภัยและความเป็นส่วนตัว.
AirDrop ใช้การเข้ารหัส TLS กว่าแอปเปิ้ลที่สร้างขึ้นโดยตรงแบบ peer-to-peer Wi-Fi การเชื่อมต่อสำหรับการถ่ายโอนไฟล์ วิทยุ Wi-Fi ของแหล่งที่มาและเป้าหมายอุปกรณ์สื่อสารโดยตรงโดยไม่ต้องใช้การเชื่อมต่ออินเทอร์เน็ตหรือ Wi-Fi Access Point
รายละเอียดทางเทคนิคของ AirDrop และเป็นกรรมสิทธิ์แบบ peer-to-peer โปรโตคอล Wi-Fi ที่เรียกว่าแอปเปิ้ล Link โดยตรงแบบไร้สาย (AWDL) ได้รับการออกแบบย้อนกลับและส่งผลให้การใช้งานโอเพนซอร์สการตีพิมพ์เป็นนกฮูกและ OpenDrop
มีรายงานหลายกรณีที่ผู้ใช้อุปกรณ์ iOS ที่ตั้งค่าความเป็นส่วนตัว AirDrop เป็น "ทุกคน" ได้รับไฟล์ที่ไม่ต้องการจากคนแปลกหน้าในบริเวณใกล้เคียง ปรากฏการณ์นี้เรียกว่า ไฟกระพริบทางไซเบอร์ผู้ใช้สามารถควบคุมการตั้งค่า AirDrop ของตนได้อย่างเต็มที่และจำกัดผู้ที่สามารถส่งไฟล์ได้ โดยมีตัวเลือกสำหรับ "ทุกคน" "เฉพาะผู้ติดต่อ" หรือ "ปิด" iOS 13 ไม่แสดงภาพขนาดย่อบนพรอมต์อีกต่อไปเมื่อได้รับภาพที่ส่งโดยคนแปลกหน้า
ในระหว่างการจับมือครั้งแรก อุปกรณ์แลกเปลี่ยนแฮช SHA-256 แบบเต็มของหมายเลขโทรศัพท์และที่อยู่อีเมลของผู้ใช้ ซึ่งอาจถูกใช้โดยผู้โจมตีเพื่อสรุปหมายเลขโทรศัพท์และในบางกรณีที่อยู่อีเมลเอง
สะพานเวเรซาโน่-นาร์โรว์
สะพานเวเรซาโน่-นาร์โรว์ ( ; ถูกเรียกอีกอย่างหนึ่งว่า สะพานเวเรซาโน่ เป็นที่รู้จักกันภายในเมืองว่า เวเรซาโน่ แต่เดิมมีชื่อว่า สะพานเวราซาโน่-นาร์โรว์ (Verrazano-Narrows Bridge (มีตัวอักษร "z" เพียง 1 ตัว)) หรือ สะพานนาร์โรว์) เป็นสะพานแขวนเชื่อมโบโรฮ์เกาะสแตเทนและบรุกลิน ในนครนิวยอร์ก ทอดข้ามเดอะนาร์โรว์ ซึ่งเป็นแหล่งน้ำที่เชื่อมระหว่างอ่าวนิวยอร์กบนซึ่งค่อนข้างจะปิดกับอ่าวนิวยอร์กล่าง และมหาสมุทรแอตแลนติก และเป็นทางข้ามช่องแคบเพียงแห่งเดียวของเดอะนาร์โรว์ ลักษณะเป็นสะพานสองชั้น รองรับเส้นทางของอินเตอร์สเตด 278 จำนวน 13 ช่องจราจร โดยชั้นบนมี 7 ช่องจราจร และชั้นล่างมี 6 ช่องจราจร สะพานนี้ตั้งชื่อตามจิโอวานี เดอ เวเรซาโน่ ซึ่งใน ค.ศ. 1524 เป็นนักสำรวจยุโรปคนแรกที่เข้าสู่ท่าเรือนิวยอร์กและแม่น้ำฮัดสัน
30000 (สามหมื่น) เป็นจำนวนธรรมชาติที่อยู่ถัดจาก 29999 (สองหมื่นเก้าพันเก้าร้อยเก้าสิบเก้า) และอยู่ก่อนหน้า 30001 (สามหมื่นเอ็ด)
40000 (สี่หมื่น) เป็นจำนวนธรรมชาติที่อยู่ถัดจาก 39999 (สามหมื่นเก้าพันเก้าร้อยเก้าสิบเก้า) และอยู่ก่อนหน้า 40001 (สี่หมื่นเอ็ด) เป็นเลขยกกำลังสองของ 200
พบศิลป์ โตสกุล
50000 (ห้าหมื่น) เป็นจำนวนธรรมชาติที่อยู่ถัดจาก 49999 (สี่หมื่นเก้าพันเก้าร้อยเก้าสิบเก้า) และอยู่ก่อนหน้า 50001 (ห้าหมื่นเอ็ด)
เจสสิก้า หวัง
60000 (หกหมื่น) เป็นจำนวนธรรมชาติที่อยู่ถัดจาก 59999 (ห้าหมื่นเก้าพันเก้าร้อยเก้าสิบเก้า) และอยู่ก่อนหน้า 60001 (หกหมื่นเอ็ด) เป็นตัวเลขปัดเศษ เป็นค่าของ formula_1(F25).
ชานิน จีมะ
นลัท จิรวีรกุล
กาญศิริ ศิริมาตย์
70000 (เจ็ดหมื่น) เป็นจำนวนธรรมชาติที่อยู่ถัดจาก 69999 (หกหมื่นเก้าพันเก้าร้อยเก้าสิบเก้า) และอยู่ก่อนหน้า 70001 (เจ็ดหมื่นเอ็ด) เป็นตัวเลขปัดเศษ
80000 (แปดหมื่น) เป็นจำนวนธรรมชาติที่อยู่ถัดจาก 79999 (เจ็ดหมื่นเก้าพันเก้าร้อยเก้าสิบเก้า) และอยู่ก่อนหน้า 80001 (แปดหมื่นเอ็ด) เป็นตัวเลขปัดเศษ จำนวนชั่วโมงการทำงานโดยประมาณในหนึ่งอาชีพ และชื่อบริการให้คำปรึกษาด้านอาชีพ 80,000 Hours
90000 (เก้าหมื่น) เป็นจำนวนธรรมชาติที่อยู่ถัดจาก 89999 (แปดหมื่นเก้าพันเก้าร้อยเก้าสิบเก้า) และอยู่ก่อนหน้า 90001 (เก้าหมื่นเอ็ด) เป็นผลรวมของกำลังสองของจำนวนเต็มบวก 24 ตัวแรก และกำลังสองของ 300
เจ้าหญิงเฮ็นรีเอ็ทเทอแห่งเชอไนช์-คาโรลัท
เจ้าหญิงเฮ็นรีเอ็ทเทอแห่งเชอไนช์-คาโรลัท  ประสูติเมื่อวันที่ 25 พฤศจิกายน ค.ศ. ค.ศ. 1918 เป็นพระธิดาพระองค์สุดท้องใน เจ้าชายโยฮัน เกออร์คแห่งเชอไนช์-คาโรลัท และ เออร์มิน ร็อยส์แห่งเกรซ โดยหลังจากที่พระบิดาสิ้นพระชนม์ในปี ค.ศ. 1920 พระมารดาของพระนางได้อภิเษกสมรสครั้งที่สองในปี ค.ศ. 1922 กับ จักรพรรดิวิลเฮ็ล์มที่ 2 แห่งเยอรมนี โดยพระมารดามีพระบุตร 5 พระองค์ แต่พระมารดาทรงตัดสินพระทัยที่จะทรงนำเจ้าหญิงเฮ็นรีเอ็ทเทอ มาเลี้ยงดู ณ เมืองดอร์น โดย จักรพรรดิวิลเฮ็ล์มที่ 2 ทรงไม่ขอยุ่งเกี่ยวกับบรรดาพระบุตรทั้ง 4 ของพระวรราชชายาพระองค์ที่ 2 ยกเว้นพระนาง เนื่องจาก จักพรรดิวิลเฮ็ล์ม ทรงรู้สึกรักใคร่เอ็นดูพระนางเป็นพิเศษ โดยทุกเช้า พระนางมีหน้าที่คอยถวายพระสุธารส (กาแฟ) ให้องค์จักรพรรดิ ซึ่งเป็นสมเด็จพระราชบิดาเลี้ยง
เจ้าหญิงเฮ็นรีเอ็ทเทอเชอไนช์-คาโรลัท ทรงเข้าพิธีเสกสมรสกับเจ้าชายคาร์ล ฟรันทซ์แห่งปรัสเซีย พระโอรสใน เจ้าชายโจอาคิมแห่งปรัสเซีย พระราชโอรสใน จักรพรรดิวิลเฮ็ล์มที่ 2 แห่งเยอรมนี เมื่อวันที่ 6 สิงหาคม ค.ศ. 1940 ณ ที่ประทับของพระองค์ที่ดอร์น รับพระราชทานพระอิสริยยศ เจ้าหญิงแห่งปรัสเซีย พระชายา มีพระบุตรดังนี้
ไอรีน เมานต์แบ็ตเทน มาร์เชอเนสแห่งคาริสบรูก
ไอรีน เมานต์แบ็ตเทน มาร์เชอเนสแห่งคาริสบรูก  เกิดเมื่อวันที่ 4 กรกฎาคม ค.ศ. 1890 เป็นบุตรีใน วิลเลียม เดนิสัน เอิร์ลที่ 2 แห่งลอนเดสบะระ และ เลดีเกรซ เฟรน โดยบิดาและมารดาของเธอ มาจากตระกูลขุนนางเก่าแก่ของประเทศอังกฤษ เธอจึงถือได้ว่า กำเนิดเกิดมาในชนชั้นสูงศักดิ์
เลดีไอรีน ฟรานเซส แอ็ดซา เดนิสัน เข้าพิธีสมรสกับ อเล็กซานเดอร์ เมานต์แบ็ตเทน มาร์ควิสแห่งคาริสบรูก เมื่อวันที่ 19 กรกฎาคม ค.ศ. 1917 ณ โบสถ์หลวง พระราชวังเซนต์เจมส์ กรุงลอนดอน โดยลอร์ดและเลดีแห่งคาริสบรูกมีธิดาเพียงหนึ่งคนคือ
โดบภายหลังการสมรสและถือเป็นสมาชิกพระราชวงศ์อังกฤษ เธอรับตำแหน่งต่อจาก เจ้าหญิงเบียทริซแห่งสหราชอาณาจักร ในฐานะประธานโรงพยาบาลแฟรงก์ เจมส์ เมโมเรียล ที่ อีสต์คาวส์ ในปี ค.ศ. 1946 โดยดำรงตำแหน่งดังกล่าวจนกระทั่งกระทรวงสาธารณสุขแห่งชาติเข้ามาบริหารในปี ค.ศ. 1948 ไอรีน เมานต์แบ็ตเทน มาร์เชอเนสแห่งคาริสบรูก ถึงแก่กรรมลงเมื่อวันที่ 16 เมษายน ค.ศ. 1956 สิริอายุ 65 ปี
การยิงสลุตเอาฤกษ์เอาชัย
ปืนยิงสลุตเอาฤกษ์เอาชัยมีทั้งหมด 4 กระบอก ประกอบด้วย ปืนมหาฤกษ์, ปืนมหาชัย, ปืนมหาจักร และปืนมหาปราบยุค การยิงสลุตเอาฤกษ์เอาชัยทำการยิงโดย "กองแก้วจินดา" หน่วยทหารโบราณในสังกัดทหารปืนใหญ่ จำนวนสลุตเป็นไปตามพระฤกษ์ที่โหรหลวงคำนวณตามกำลังวัน โดยจะยิงสลุตในขณะสรงน้ำมุรธาภิเษกและขณะทรงรับการทูลเกล้า ฯ ถวายเครื่องราชกกุธภัณฑ์, ขัตติยราชวราภรณ์ และพระแสง
ปืนใหญ่.
ปืนยิงสลุตเอาฤกษ์เอาชัยมีทั้งหมด 4 กระบอก ประกอบด้วย ปืนมหาฤกษ์, ปืนมหาชัย, ปืนมหาจักร และปืนมหาปราบยุค ตัวกระบอกปืนหล่อขึ้นในประเทศไทย ทำมาจากทองเหลืองผสมทองแดง, ตะกั่ว และดีบุก ตามรูปแบบสากล เช่นเดียวกับปืนใหญ่ของต่างชาติ ในสมัยนั้น ปืนใหญ่ประกอบเข้ากับชุดแท่นล้อลากปืน หรือรางเกวียน มีกล่องเก็บกระสุน, ดินปืน และชุดเครื่องอุปกรณ์การยิง อันถือเป็นภูมิปัญญาฝีมือช่างไทยในอดีต โดยชื่อของปืนใหญ่ทั้ง 4 กระบอกนั้นเป็นมงคลนาม จากคติความเชื่อที่ใช้ในการตั้งชื่อปืนใหญ่สำคัญประจำพระนคร หรือราชอาณาจักร อันสืบต่อมานับตั้งแต่สมัยอยุธยาสู่สมัยรัตนโกสินทร์ เพื่อใช้ในการพระราชพิธีสำคัญ
ปืนมหาปราบยุค นามมีปรากฏในสมัยรัตนโกสินทร์ หมายถึง การทำให้สิ้นลงหรือเอาชนะความเดือดร้อนทุกข์ยากแห่งยุคสมัย ใช้ยิงเพื่อเป็นการประกาศพระราชกรณียกิจของ องค์พระมหากษัตริย์ด้วยการปกครองรักษาไว้ซึ่ง ความเป็นธรรม ตามคติความเชื่อของฮินดูที่ว่าเมื่อใดศีลธรรมของมนุษษย์เสื่อมลงจนสังคมเดือดร้อนไปทั่ว เมื่อนั้น พระนารายณ์จะอวตารลงมาปราบยุคเข็ญ
กำลังวันตามหลักโหราศาสตร์ไทยจากคัมภีร์เฉลิมไตรภพ เรื่อง กำเนิดเทพนพเคราะห์
การยิงสลุตเอาฤกษ์เอาชัยได้ใช้ในพระราชพิธีบรมราชาภิเษก พุทธศักราช 2493 ของพระบาทสมเด็จพระมหาภูมิพลอดุลยเดชมหาราช บรมนาถบพิตร: เมื่อวันที่ 5 พฤษภาคม สมเด็จพระเจ้าอยู่หัวทรงพระภูษาเศวตพัสตร ทรงสะพักขาวขลิบทอง ประทับเหนืออุทุมพรราชอาสน์ (ตั่งไม้มะเดื่อ) ภายในมณฑปพระกระยาสนาน เพื่อทรงรับน้ำสรงจากสหัสธารา ขณะทรงสรงพระมุรธาภิเษก พระสงฆ์เจริญชัยมงคลคาถา ชาวพนักงานประโคมสังข์ แตร มโหระทึกและเครื่องดุริยางค์ กองแก้วจินดายิงปืนมหาฤกษ์ มหาชัย มหาจักร มหาปราบยุค 21 นัด (ตามกำลังวันศุกร์) เพื่อเฉลิมพระเกียรติ
พระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัว: เมื่อวันที่ 4 พฤษภาคม มีการประกอบพระราชพิธีตามโบราณราชประเพณี ได้แก่ การสรงน้ำพระมุรธาภิเษก, ทรงรับน้ำอภิเษก และทรงรับเครื่องราชกกุธภัณฑ์ ขัตติยราชวราภรณ์ และพระแสง
ในระหว่างพระราชพิธีได้จัดให้มีกองแก้วจินดาจากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์ถวายความเคารพ กองทหารยิงปืนมหาฤกษ์ มหาชัย มหาจักร มหาปราบยุค 10 นัด (ตามกำลังวันเสาร์) รวมเป็น 40 นัด จังหวะการยิงจะห่างกัน 10 วินาที ใช้เวลายิงรวม 40 นัด 6 นาที 30 วินาที เพื่อเฉลิมพระเกียรติ บริเวณสนามหญ้าด้านหน้าตึกสหทัยสมาคม พระบรมมหาราชวัง
การยิง.
ในพระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัว กองแก้วจินดาจากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์เป็นผู้ยิงสลุตเอาฤกษ์เอาชัย โดยผู้บังคับกองร้อยปืนใหญ่ยิงสลุตสั่ง "กองร้อย ประจำตำแหน่ง" ผู้บังคับหมู่, พลลำกล้อง, พลบรรจุ และพลชนวน ตบเท้าออกไปยืนประจำตำแหน่งข้างปืน ต่อมา ผู้บังคับกองร้อยปืนใหญ่ยิงสลุตสั่ง "กองร้อย บรรจุ" พลลำกล้องจึงเริ่มทำความสะอาดลำกล้องปืนและรังเพลิง หลังจากนั้นพลบรรจุ นำกระสุนซึ่งทำจากดินดำบรรจุลงในลำกล้อง โดยใช้ไม้ทองเหลืองดันลูกกระสุนจนสุดรังเพลิง จากนั้น พลชนวนนำเหล็กเจาะลงรูชนวน จนทะลุกระดาษสา และนำชนวนซึ่งทำจากผ้าชุบดินประสิวใส่ลงไป รอฟังคำสั่งยิง ผู้บังคับกองร้อยปืนใหญ่ยิงสลุตสั่ง "ยิง" จะทำการยิงปืนใหญ่ยิงสลุตเอาฤกษ์เอาชัย
เดอะสตอรีบีกินส์
เดอะสตอรีบีกินส์ เป็นอีพีเดบิวต์โดยศิลปินเกิร์ลกรุ๊ปจากเกาหลีใต้ ทไวซ์ จัดจำหน่ายโดยเจวายพีเอนเตอร์เทนเมนต์ เมื่อวันที่ 20 ตุลาคม 2015 ผ่าน KT Music อีพีชุดนี้ประกอบด้วยเพลงทั้งหมด 6 เพลง รวมถึงเพลงนำอย่าง "ไลก์อูห์อาห์" ซึ่งแต่งโดย แบล็กอายด์พิลซึง และเป็นการผสมผสานของแนวเพลงต่างๆ มากมาย
หลังจากการก่อตั้งของ ทไวซ์ ผ่านรายการเซอร์ไววัลโชว์ ซิกส์ทีน ซึ่งจบลงในเดือนกรกฎาคม 2015 วงได้เดบิวต์อย่างเป็นทางการในอีกสามเดือนต่อมา โดยโปรโมต อีพีเปิดตัวของพวกเขาในรายการเพลงของเกาหลีใต้หลายรายการ อีพีชุดนี้ประสบความสำเร็จในเชิงพาณิชย์ในระดับปานกลางโดยขึ้นถึงอันดับสามใน แกออนอัลบั้มชาร์ต และขายได้มากกว่า 40,000 ชุดภายในสิ้นปี 2558
เมื่อวันที่ 11 กุมภาพันธ์ 201 5เจ.วาย.พัก ผู้ก่อตั้งเจวายพีเอนเตอร์เทนเมนต์ ได้ประกาศความร่วมมือของบริษัทกับ เอ็มเน็ต เพื่อออกอากาศรายการ ซิกส์ทีน ซึ่งเป็นรายการเซอร์ไววัลการแข่งขันที่จะตัดสินรายชื่อสมาชิกกลุ่มเกิร์ลกรุ๊ปที่กำลังจะจัดขึ้น ซึ่งเป็นครั้งแรกของเจวายพีในรอบห้าปีที่จะเดบิวต์ศิลปินกลุ่มเกิร์ลกรุ๊ป หลังจากการเดบิวต์ของ มิสเอ ในปี 2010 รายการซึ่งมีผู้เข้าชิงทั้งหมด 16 คน และเริ่มออกอากาศในวันที่ 5 พฤษภาคม
รายการจบลงเมื่อวันที่ 7 กรกฎาคม โดยมีนาย็อน จองย็อน ซานะ จีฮโย มินะ ดาฮย็อน และแชย็อง ได้รับเลือกเป็นสมาชิกทั้งเจ็ดของทไวซ์ จากนั้นพัก ได้ตัดสินใจเพิ่มผู้เข้าแข่งขันที่ถูกคัดออกสองคนคือ จื่อ-ยฺหวี ซึ่งเป็นที่รู้จักในฐานะ "ตัวเลือกของผู้ชม" เนื่องจากเธอเป็นผู้เข้าแข่งขันที่ได้รับความนิยมมากที่สุดในช่วงท้ายรายการ และโมโมะ ซึ่งตัวเองได้เพิ่มโดยปาร์คเองเพราะเขารู้สึกว่ากลุ่มต้องการ คนที่มีความสามารถในการเต้นของโมโมะ จากนั้นได้มีการประกาศว่าเกิร์ลกรุ๊ปน้องใหม่ภายใต้เจวายพีอี จะเปิดตัวในช่วงครึ่งหลังของปี 2015
วันรุ่งขึ้น วงได้เปิดเผยรายละเอียดเพิ่มเติมเกี่ยวกับ อีพีชุดแรกของพวกเขาในชื่อ เดอะสตอรีบีกินส์ (The Story Begins) โดยได้โพสต์ภาพรายชื่อเพลงของอัลบั้มที่มีทั้งหมด 6 เพลง เมื่อวันที่ 12 ตุลาคม ทางวงได้ปล่อยวิดีโอทีเซอร์ที่มีนาย็อน โมโมะ และมินะ ซึ่งแสดงลักษณะเด่นหรือบุคลิกที่โดดเด่นของสมาชิกแต่ละคน ในแต่ละวิดีโอนั้น และซอมบี้ได้ปรากฏตัวขึ้นอย่างไม่คาดคิดมาก่อน ต่อมาในวันเดียวกัน มีการอัปโหลดรูปภาพทีเซอร์ของสมาชิกทั้งสามคน เมื่อวันที่ 13 ตุลาคม ภาพทีเซอร์ของ ซานะ, แชย็อง และ จื่อ-ยฺหวี ถูกปล่อยออกมา ตามด้วยภาพทีเซอร์ของจองย็อน จีฮโย และดาฮย็อน ก็ถูกอัปโหลดในวันถัดมา
เมื่อวันที่ 15 ตุลาคม ออฟฟิเชียลของวงได้อัปโหลดภาพทีเซอร์สองภาพที่มีสมาชิกทั้งหมด และเมื่อวันที่ 16 ตุลาคม พวกเขาได้อัปโหลดคลิปทีเซอร์มิวสิกวิดีโอเผยให้เห็นส่วนหนึ่งของท่าเต้นเพลง "ไลก์อูห์อาห์" และสมาชิกถูกพรรณนาว่ากำลังเต้นอยู่ท่ามกลางฝูงซอมบี้ เมื่อวันที่ 17 ตุลาคม ทไวซ์ได้อัปโหลดเมดเลย์ไฮไลต์ของอัลบั้มที่มีตัวอย่างเสียงสำหรับทุกแทร็กในอีพี และหนึ่งวันก่อนปล่อยอัลบั้ม ทไวซ์ได้ถ่ายทอดสดการนับถอยหลังออกอากาศทาง V Live
อัลบั้ม "เดอะสตอรีบีกินส์" และเพลงไตเติ้ล "ไลก์อูห์อาห์" ได้วางจำหน่ายอย่างเป็นทางการเมื่อวันที่ 20 ตุลาคม ปี 2015
ในวันเดียวกับการเปิดตัวอีพีชุด เดอะสตอรีบีกินส์ ทไวซ์ได้จัดงานแสดงสดที่ AX-Korea ในเมืองกวางจิน-กู กรุงโซล โดยพวกเขาได้แสดงเพลง "ไลก์อูห์อาห์" ควบคู่ไปกับเพลง "โกอิงเครซี" และ "ดูอิทอะเกน"
ทไวซ์ โปรโมตอัลบั้มของพวกเขาด้วยการปรากฏตัวและแสดงในรายการเพลงของเกาหลีใต้หลายรายการ วงได้ปรากฏตัวในรายการเพลงครั้งแรกในรายการ เอ็มเคานต์ดาวน์ เมื่อวันที่ 22 ตุลาคม โดยแสดงเพลง "ไลก์อูห์อาห์" และ "ดูอิทอะเกน" ตามมาด้วยการแสดงในรายการ มิวสิกแบงก์ ของ KBS2 เมื่อวันที่ 23 ตุลาคม รายการ MBC's "Show! Music Core" ในวันที่ 24 ตุลาคม และในรายการ อินกีกาโย ของ SBS ในวันที่ 25 ตุลาคม รวมถึงวันแสดงอื่นๆ วงยังได้ปรากฏตัวในรายการ SBS กาโย แทจ็อน 2015 ซึ่งจัดขึ้นเมื่อวันที่ 27 ธันวาคม โดยแสดงเพลงไตเติ้ลของอัลบั้ม
รายชื่อแทร็ก.
เครดิตดัดแปลงจาก Naver
เจ้าหญิงอ็องเรียตเชินไอค์-คาโรลัท
Prince Franz Wilhelm of Prussia
Princess Henriette of Schönaich-Carolath
Zelanophilidae
Zelanophilidae เป็นสกุลของตะขาบที่อยู่ในวงศ์ Geophilomorpha.
Heteroscorpion
Heteroscorpion เป็นสกุลของแมงป่องที่อยู่ในวงศ์ Heteroscorpionidae.
Rugodentus
Rugodentus เป็นสกุลของแมงป่องที่อยู่ในวงศ์ Rugodentidae มีเพียงสปีชีส์เดียวคือ Rugodentus keralaensis.
สปีชีส์ที่พบใน Kerala อินเดีย
Hadruridae
Hadruridae เป็นสกุลของแมงป่องที่อยู่ในวงศ์ Scorpiones.
Belisariidae
Belisariidae เป็นสกุลของแมงป่องที่อยู่ในวงศ์ Scorpiones.
ไลก์อูห์อาห์
"ไลก์อูห์อาห์" (รู้จักในชื่อ "Like OOH-AHH"; ) เป็นซิงเกิ้ลเดบิวต์ที่ขับร้องโดยวงเกิร์ลกรุ๊ปเกาหลีใต้ ทไวซ์ จัดจำหน่ายโดยเจวายพีเอนเตอร์เทนเมนต์ เมื่อวันที่ 20 ตุลาคม 2015 โดยเป็นซิงเกิลนำจากเพลงเดบิวต์ เดอะสตอรีบีกินส์ เขียนและเรียบเรียงโดย แบล็กอายด์พิลซึง และซัมเลวิส
องค์ประกอบเพลง.
"ไลก์อูห์อาห์" ได้รับการอธิบายว่าเป็นเพลงแดนซ์แบบ "color pop" ที่มีองค์ประกอบของฮิปฮอป ร็อค และ R&amp;B ทีมงานแต่งเพลงประกอบด้วย แบล็กอายด์พิลซึง และนักแต่งเพลง ซัมเลวิส ซึ่งเป็นที่รู้จักในด้านการผลิตผลงานที่ประสบความสำเร็จเช่น "โอนลียู" ของ มิสเอ
เมื่อวันที่ 20 ตุลาคม 2558 มิวสิกวิดีโอของเพลงได้รับการเผยแพร่ทางออนไลน์ กำกับการแสดงโดยทีมโปรดักชั่น Naive (คิมยองโจและยูซึงอู)
เชิงพาณิชย์.
"ไลก์อูห์อาห์" เดบิวต์ที่อันดับ 22 ในชาร์ตดิจิทัลของแกออน จนกระทั่งถึงตำแหน่งสูงสุดที่อันดับ 10 สามเดือนหลังจากเปิดตัว นอกจากนี้ยังขึ้นสูงสุดที่อันดับ 6, 27 และ 49 ใน World Digital Song Sales ของ บิลบอร์ดชาร์ต, บิลบอร์ดเจแปนฮอต 100 และ ฟิลิปปินส์ ฮอต 100 ตามลำดับ
"ไลก์อูห์อาห์" มียอดสตรีมทะลุ 100 ล้านสตรีมในเดือนกุมภาพันธ์ 2017 และยอดดาวน์โหลด 2,500,000 ครั้ง ในเดือนกรกฎาคม 2018 บนแกออนมิวสิกชาร์ต
เวอร์ชันภาษาญี่ปุ่น.
เมื่อวันที่ 24 กุมภาพันธ์ 2017 ทไวซ์ได้ประกาศอย่างเป็นทางการว่าพวกเขาจะเดบิวต์ในญี่ปุ่นในวันที่ 28 มิถุนายน พวกเขาได้ออกอัลบั้มรวมเพลงที่ชื่อว่า #ทไวซ์ ซึ่งประกอบด้วยเพลงสิบเพลงรวมถึง "ไลก์อูห์อาห์" เวอร์ชันภาษาเกาหลีและภาษาญี่ปุ่น เนื้อเพลงภาษาญี่ปุ่นเขียนโดย Yhanael
ไลค์อู้อ้า (เพลงทไวซ์)
Stenurothripidae
Stenurothripidae เป็นสกุลของ Thrips ที่อยู่ในวงศ์ Thysanoptera.
Paragammaropsidae
Paragammaropsidae เป็นสกุลของ Amphipoda ที่อยู่ในวงศ์ Amphipoda.
Aetiopedes
Aetiopedes เป็นสกุลของ Amphipoda ที่อยู่ในวงศ์ Aetiopedesidae มีเพียงสปีชีส์เดียวคือ Aetiopedes gracilis.
Microprotopus
Microprotopus เป็นสกุลของ Amphipoda ที่อยู่ในวงศ์ Microprotopidae.
สปีชีส์ของสกุลนี้พบในยุโรป อเมริกา
Kamakidae
Kamakidae เป็นสกุลของ Amphipoda ที่อยู่ในวงศ์ Amphipoda.
Rakiroa
Rakiroa เป็นสกุลของ Amphipoda ที่อยู่ในวงศ์ Rakiroidae. The only species is Rakiroa rima.
สปีชีส์ที่พบในนิวซีแลนด์
Pleurobranchida
Pleurobranchida เป็นสกุลของชั้นแกสโทรโพดาที่อยู่ในวงศ์ Gastropoda.
จักรพรรดิฟรานซิสที่ 2 แห่งจักรวรรดิโรมันอันศักดิ์สิทธิ์
Litarachna
Litarachna เป็นสกุลของ Mite ที่อยู่ในวงศ์ Pontarachnidae.
สปีชีส์ของสกุลนี้พบในยุโรป เอเชียตะวันออก และออสเตรเลีย
Pontarachnidae
Pontarachnidae เป็นสกุลของMiteที่อยู่ในวงศ์ Trombidiformes.
Eoscaphandridae
Eoscaphandridae เป็นสกุลของชั้นแกสโทรโพดาที่อยู่ในวงศ์ Cephalaspidea.
สุสานแองวาลีด
Mnestiidae
Mnestiidae เป็นสกุลของ ชั้นแกสโทรโพดา ที่อยู่ในวงศ์ Cephalaspidea.
Colinatys
Colinatys เป็นสกุลของ ชั้นแกสโทรโพดา ที่อยู่ในวงศ์ Colinatydidae มีเพียงสปีชีส์เดียวคือ Colinatys alayoi.
Vorticellidae
Vorticellidae เป็นสกุลของซิลิเอตที่อยู่ในวงศ์ Sessilida.
Coptomma
Coptomma เป็นสกุลของอันดับด้วงที่อยู่ในวงศ์ Cerambycidae.
Ptyssalges
Ptyssalges เป็นสกุลของ Mite ที่อยู่ในวงศ์ Ptyssalgidae. The only species is Ptyssalges major.
เพจทู
เพจทู (PAGE TWO) เป็นอีพีลำดับที่ 2 โดยเกิร์ลกรุ๊ปจากเกาหลีใต้ ทไวซ์ อัลบั้มนี้วางจำหน่ายแบบดิจิทัลและทางกายภาพเมื่อวันที่ 25 เมษายน 2016 โดย เจวายพีเอนเตอร์เทนเมนต์ และจัดจำหน่ายโดย KT Music โดยมีซิงเกิลนำคือเพลง "เชียร์อัป" ซึ่งผลิตโดยแบล็กอายด์พิลซึง โปรดิวเซอร์ชาวเกาหลีใต้
อีพีชุดนี้ประกอบด้วยเพลงทั้งหมด 7 เพลง ซึ่งรวมแนวเพลงต่างๆ รวมทั้ง แดนซ์ป็อป และฮิปฮอป เข้าด้วยกัน ทำให้ อีพี ประสบความสำเร็จในเชิงพาณิชย์อย่างมากสำหรับวงโดยขายได้กว่า 150,000 ก็อปปี้ภายในเดือนกันยายน 2016 ซึ่งสร้างสถิติสูงสุดสำหรับยอดขายในสัปดาห์แรกของอัลบั้มเกิร์ลกรุ๊ปเกาหลีทั้งหมดที่ออกในปี 2016 จนกระทั่งแซงหน้า อีพีชุด ที่ประสบความสำเร็จของวง ซึ่งออกวางจำหน่ายในอีกหกเดือนต่อมา